CELEX: 32007D0759
Language: ro
Date: 2007-11-19 00:00:00
Title: 2007/759/CE: Decizia Comisiei din 19 noiembrie 2007 de modificare a Deciziei 2006/504/CE privind frecvența controalelor aplicabile arahidelor și produselor derivate din acestea, originare sau expediate din Brazilia, din cauza riscurilor de contaminare a produselor respective cu aflatoxine [notificată cu numărul C(2007) 5516] (Text cu relevanță pentru SEE)

23.11.2007   
            
            
               RO
            
            
               Jurnalul Oficial al Uniunii Europene
            
            
               L 305/56
            
         
      DECIZIA COMISIEI
   
   din 19 noiembrie 2007
   de modificare a Deciziei 2006/504/CE privind frecvența controalelor aplicabile arahidelor și produselor derivate din acestea, originare sau expediate din Brazilia, din cauza riscurilor de contaminare a produselor respective cu aflatoxine
   [notificată cu numărul C(2007) 5516]
   (Text cu relevanță pentru SEE)
   (2007/759/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
   întrucât:
   
               (1)
            
            
               Decizia 2006/504/CE a Comisiei (2) stabilește condițiile speciale aplicabile anumitor produse alimentare importate din anumite țări terțe din cauza riscurilor de contaminare a produselor respective cu aflatoxine.
            
         
               (2)
            
            
               După cum a observat Comitetul Științific pentru Alimentație, aflatoxina B1 este un puternic cancerigen genotoxic care, chiar și în doze foarte mici, crește riscul de cancer la ficat. Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (3) prevede conținutul maxim permis de aflatoxine în produsele alimentare. Totuși, în anii 2005 și 2006, un număr din ce în ce mai mare de notificări prin intermediul Sistemului rapid de alertă pentru alimente și furaje (SRAFF) a indicat că acele niveluri maxime au fost depășite cu regularitate la arahide și produse derivate din acestea din Brazilia.
            
         
               (3)
            
            
               O astfel de contaminare constituie o amenințare pentru sănătatea publică în cadrul Comunității. Prin urmare, este necesar să se adopte măsuri speciale la nivelul Comunității.
            
         
               (4)
            
            
               Oficiul Alimentar și Veterinar al Comisiei (FVO) a efectuat o misiune în Brazilia din 25 aprilie până în 4 mai 2007 pentru a evalua sistemele de control existente pentru prevenirea contaminării cu aflatoxine la arahidele destinate exportului către Comunitate (4). Respectiva misiune a evidențiat faptul că există un sistem de control al arahidelor exportate către Comunitate, dar acesta nu este aplicat pe deplin. Prin urmare, sistemul actual nu asigură pe deplin îndeplinirea cerințelor relevante privind conținutul de aflatoxină din arahidele destinate exportului către Comunitate.
            
         
               (5)
            
            
               În interesul sănătății publice, importurile de arahide și produse derivate din acestea, din Brazilia în Comunitate, trebuie supuse prelevărilor de probe și analizelor nivelurilor de aflatoxină mai frecvent de către autoritatea competentă a statului membru importator, anterior punerii pe piață a acestor produse.
            
         
               (6)
            
            
               Articolul 15 alineatul (5) din Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (5) prevede stabilirea unei liste cu produse alimentare de origine non-animală și furaje care să fie supuse unor controale oficiale cu frecvență crescută, pe baza unui risc cunoscut sau imediat. Măsurile menționate la articolul 15 alineatul (5) din respectivul regulament nu se aplică înainte de anul 2008. Pentru protecția sănătății publice, este necesară stabilirea, fără întârziere, a unei frecvențe crescute a controalelor privind conținutul de aflatoxină din arahidele din Brazilia. În prezent, nu este necesar un certificat de sănătate emis de autoritățile competente din Brazilia pentru importul de arahide și produse derivate din Brazilia.
            
         
               (7)
            
            
               Prin urmare, Decizia 2006/504/CE a Comisiei ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2006/504/CE se modifică după cum urmează:
   
               1.
            
            
               La articolul 1 al doilea paragraf litera (a) se adaugă următoarele puncte (iii), (iv) și (v):
               
                           „(iii)
                        
                        
                           arahide încadrate la codul NC 1202 10 90 sau 1202 20 00;
                        
                     
                           (iv)
                        
                        
                           arahide încadrate la codul NC 2008 11 94 (în ambalaje directe, cu un conținut net mai mare de 1 kg) sau la codul NC 2008 11 98 (în ambalaje directe, cu un conținut net de cel mult 1 kg);
                        
                     
                           (v)
                        
                        
                           arahide prăjite încadrate la codul NC 2008 11 92 (în ambalaje directe, cu un conținut net mai mare de 1 kg) sau la codul NC 2008 11 96 (în ambalaje directe, cu un conținut net de cel mult 1 kg).”;
                        
                     
         
               2.
            
            
               La articolul 3 se adaugă următorul alineat (9):
               „(9)   Prezentul articol nu se aplică importurilor de arahide menționate la articolul 1 al doilea paragraf litera (a) punctele (iii), (iv) și (v).”;
            
         
               3.
            
            
               La articolul 5 alineatul (2), litera (a) se înlocuiește cu următorul text:
               
                           „(a)
                        
                        
                           fiecare transport de produse alimentare provenit din Brazilia; cu excepția arahidelor menționate la articolul 1 al doilea paragraf litera (a) punctele (iii), (iv) și (v), pentru care prelevarea de probe se efectuează la 50 % din transporturile de arahide din Brazilia;”.
                        
                     
         
               4.
            
            
               La articolul 7 se adaugă următorul alineat (3):
               „(3)   Prezentul articol nu se aplică importurilor de arahide menționate la articolul 1 al doilea paragraf litera (a) punctele (iii), (iv) și (v).”
            
         Articolul 2
   Prezenta decizie se adresează statelor membre.
   
      Adoptată la Bruxelles, 19 noiembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 31, 1.2.2002, p. 1. Regulament modificat ultima dată prin Regulamentul (CE) nr. 575/2006 al Comisiei (JO L 100, 8.4.2006, p. 3).
   
      (2)  JO L 199, 21.7.2006, p. 21. Decizie modificată ultima dată prin Decizia 2007/563/CE (JO L 215, 18.8.2007, p. 18).
   
      (3)  JO L 364, 20.12.2006, p. 5. Regulament modificat prin Regulamentul (CE) nr. 1126/2007 (JO L 255, 29.9.2007, p. 14).
   
      (4)  Raportul misiunii desfășurate în Brazilia între 25 aprilie și 4 mai 2007 pentru a evalua sistemele de control operaționale pentru a supraveghea nivelul de contaminare cu aflatoxine la arahidele destinate exportului în Uniunea Europeană [DG (SANCO)/7182/2007 – MR].
   
      (5)  JO L 165, 30.4.2004, p. 1. Regulament modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).